Luettelo Koraanin suurista

Luettelo Koraanin suurista esittelee Koraanin kaikki 114 suuraa eli lukua. Suurat jakautuvat edelleen jakeisiin (aya), joiden määrä vaihtelee lähes kolmesta sadasta kolmeen. Suurille on annettu jälkikäteen nimet, joiden käytössä esiintyy vaihtelua. Nimi on annettu asiasisällön tai yleensä alussa esiintyvän sanan mukaan, joka usein on hapax, eli sana, joka esiintyy Koraanissa vain yhden kerran. Islamilaisissa maissa suuraan viitataan nimellä, länsimaissa yleensä numerolla. Tässä esitetyt suomenkieliset nimet ovat Jaakko Hämeen-Anttilan tekemästä vuoden 1995 Koraanin käännöksestä.Koraani 1995

Theodor Nöldeke on Friedrich Schwallyn täydentämänä pannut Koraanin suurat ikäjärjestykseen niiden kielen analyysin perusteella. Pääasiallinen jako on varhaisiin mekkalaisiin ja myöhempiin medinalaisiin suuriin.Rippin, 2004, s. x Suurien suomenkieliset nimet vaihtelevat. 

 al-Fatiha (Avauksen suura), 7 jaetta. Rukous, joka lausutaan päivittäin yhteensä 17 kertaa rukoushetkissä.
 al-Baqara (Lehmän suura), 286 jaetta. Koraanin pisin suura. Polemiikkia kristittyjä ja juutalaisia vastaan. Koostuu monista katkelmista. Mainitaan erillisenä kirjana Johannes Damaskolaisen (k. 749) teoksessa Tiedon lähde.
 Al Imran (Imranin perheen suura), 200 jaetta. Polemiikkia kristittyjä ja juutalaisia vastaan. Loppuosan jakeiden 121–179 muslimit katsovat viittaavan Uhudin taisteluun vuonna 625.
 al-Nisa’ (Naisten suura), 177 jaetta. Perintöosuuksiin ja naisiin liittyviä säädöksiä. Polemiikkia ja uhkauksia juutalaisia vastaan. Tunnetaan erillisenä kirjana Johannes Damaskolaisen (k. 749) teoksessa Tiedon lähde.
 al-Ma’ida (Pöydän suura), 120 jaetta. Kertoo Jeesuksesta, Marian pojasta. Jakeen 114 on arveltu liittyvän kristillisen tai manikealaisen pääsiäisaterian asettamiseen.
 al-An’am (Karjan suura), 165 jaetta. Ahsen-Bören suomennoksen jakeessa 7 on sana "Muhammed". Koska käännökset eivät islamin mukaan ole oikeita Koraaneja, niiden kieliasuun on suhtauduttu vapaammin ja tekstiä on voitu muuttaa tällaisilla tulkitsevilla lisäyksillä.
 al-A’raf (Kumpujen suura), 206 jaetta. Kerrotaan eri profeetoista, eniten Adamista (10–25), ja Mooseksesta (103–162).
 al-Anfal (Sotasaaliiden suura), 75 jaetta. Selityksen mukaan suura laskeutui Badrin taistelun jälkeen ja kertoo siitä.
 at-Tauba (Katumuksen suura), 129 jaetta. Koraanin nuorin tai toiseksi nuorin suura, josta puuttuu johdantolause "Armeliaan armahtajan nimeen". Sisältö on poikkeuksellisen sotainen.
 Junus (Joonan suura), 109 jaetta. Kehotuksia ja varoituksia, Nooan tarina, Mooseksen tarina.
 Hud (koraani) (Huudin suura), 123 jaetta. Nimetön "varoittaja". Kerrotaan profeetoista, etenkin Nooasta. Palkka ja rangaistus tuonpuoleisessa.
 Yusuf (Joosefin suura), 111 jaetta. Koraanin pisin kertomus aiheena Vanhan Testamentin Joosef (jakeet 4–101). 
 al-Ra’d (Jyrinän suura), 43 jaetta. Jumalan suuruus, hänen tunnusmerkkinsä. Polemiikkia uskottomia vastaan. Profeetat, jotka on vuorollaan lähetetty kirjoineen. Alkuperäisestä Kirja on Jumalan luona.
 Ibrahim (suura) (Abrahamin suura), 52 jaetta. Abraham pyytää suojelua perustamalleen temppelille.  Mooseksen tarina ja varoituksia tuomiopäivästä sekä kertomuksia eri profeetoista.
 Al-Hijr (Hidzrin suura), 99 jaetta. Varoituksia tuomiopäivästä ja kuvauksia Jumalan tunnusmerkeistä luonnossa. Kertomukset Abrahamista ja Lootista. Mainitsee "seitsemän toistettavaa" (Al-Fatiha?) ja Koraanin erillisinä asioina.
 Al-Nahl (Mehiläisten suura), 128 jaetta. 
 Al-Isra (Yöllisen matkan suura), 111 jaetta. 
 al-Kahf (Luolan suura), 110 jaetta. Luolan miesten tarina (vrt. Efeson unikeot), Mooseksen tarina sekä kertomus Kaksisarvisesta eli Aleksanteri Suuresta. 
 Maryam (Marian suura), 98 jaetta. Raamatusta ja apokryfisistä teksteistä tutut tarinat Jeesuksen ja Johannes Kastajan syntymästä. Luettelee joukon profeettoja. Eniten saa huomiota Abraham ja tämän välienselvittely uskottoman isänsä kanssa.
 Ta Ha (TH:n suura), 135 jaetta. Hajanainen suura sisältää useita toisiinsa liitettyjä kokonaisuuksia. Laaja osuus Mooseksesta. Aadamista kerrotaan lyhyesti. Tuomiopäivään palataan toistuvasti.
 al-Anbiya’ (Profeettojen suura), 112 jaetta. Poikkeuksellisen suuri määrä profeettoja. Eniten tilaa saa Abraham, sen jälkeen Iisak, Jaakob, Loot, Nooa, Daavid, Salomo, Job, Ismael, Idris ja Dhul-Kifl, jolle ei ole löydetty esikuvaa Raamatusta. Lisäksi mainitaan Dhun-Nun, "kalan mies" eli Joona. Lisäksi Sakarias, Johannes Kastajan isä. Jae 91 puhuu Mariasta ja Jeesuksesta kuitenkin ilman nimiä.
 al-Hajj (Pyhiinvaelluksen suura), 78 jaetta.  Puhetta tuomiopäivästä ja ylösnousemuksesta, polemiikkia uskottomia vastaan, ohjeita pyhiinvaelluksesta ja taistelemista pyhinä kuukausina. Mainitaan "suojeltu temppeli". Jakeissa 42–78 Jumalan antamat selkeät merkit, uskottomien rankaiseminen, uskovien palkitseminen, varoittajan neuvot ja polemiikki uskottomia vastaan.
 al-Mu’minun (Uskovien suura), 118 jaetta. 
 al-Nur (Valon suura), 64 jaetta. 
 al-Furqan (Ratkaisun suura), 77 jaetta. Al-furqan on tavallisesti käännetty sanalla "ratkaisu". Sitä on käytetty myös Koraanista kokonaisuudessaan. 
 al-Šu’ara’ (Runoilijoiden suura), 227 jaetta. – Laaja kertomus Mooseksesta (10–68) ja Abrahamista (69–89). Muita esiteltyjä profeettoja ovat Nooa, Huud, Salih, Loot ja Shu'aibi. Lopuksi polemisoidaan runoilijoita vastaan, sillä näiden kautta puhuu Paholainen (221–227).
 al-Naml (Muurahaisten suura), 93 jaetta. 
 al-Qasas (Kertomuksen suura), 88 jaetta. 
 al-Ankabut (Hämähäkin suura), 69 jaetta. 
 al-Rum (Bysanttilaisten suura), 60 jaetta. 
 Luqman (Luqmanin suura), 34 jaetta 
 al-Sajda (Kumartamisen suura), 30 jaetta. 
 al-Ahzab (Ryhmien suura), 73 jaetta. Suurassa mainitaan profeetta Muhammed ja kerrotaan häneen liittyvä tarina Zaidista. 
 Saba’ (Saban suura), 54 jaetta. Suurassa mainitaan Daavid sekä Salomo ja jinnit ja kerrotaan sabalaisten tuhosta.
 Fatir (Luojan suura), 45 jaetta. Jakeessa 12 kuvataan luontoa, johon  kuuluvat makean veden kalat ja helmenkalastus.
 Ja-Sin (JS:n suura), 83 jaetta. 
 Al-Saffat (Riviin järjestettyjen suura), 182 jaetta. 
 Sad (S:n suura), 88 jaetta. 
 Al-Zumar (Joukkojen suura), 75 jaetta. 
 Ghafir (Anteeksiantavan suura), 85 jaetta. 
 Fussilat (Erottelemisen suura), 54 jaetta. 
 Al-Šura (Neuvonpidon suura), 53 jaetta. Käsitellään Jumalan suuruutta ja ihmisten asemaa. Jakeet 17–22 puhuvat tuomiopäivästä. Ennusmerkkeinä esitetään muun ohella suuret valtamerilaivat.
 Al-Zukhruf (Koreuden suura), 89 jaetta. 
 al-Dukhan (Savun suura), 59 jaetta. Puhutaan uskottomien rankaisemisesta ja uskovien saamasta palkasta, jolloin mainitaan Paratiisin neitsyet.
 al-Jathiya (Polvilleen olevan suura), 37 jaetta. 
 al-Ahqaf (Ahqafin suura), 35 jaetta. 
 Muhammad (Muhammadin suura), 38 jaetta. 
 al-Fath (Voiton suura), 29 jaetta. 
 al-Hujurat (Huoneiden suura), 18 jaetta. 
 Qaf (Q:n suura), 45 jaetta.  Polemiikkia uskottomia vastaan. Jumalan tunnusmerkit luonnossa, kuvailua tuomiopäivästä.
 al-Dhariyat (Pölyä nostattavien suura), 60 jaetta. Uhkauksia Helvetistä, Jumalan tunnusmerkit luonnossa, Abraham ja Mooses, polemiikkia uskottomia vastaan.
 al-Tur (Vuoren suura), 49 jaetta. Varoitus viimeisestä tuomiosta, Helvetin kauheus ja Paratiisin autuus. Polemiikkia uskottomia vastaan.
 al-Najm (Tähden suura), 62 jaetta. "Saatanalliset säkeet" (19–28). Profeetan seuralaiset luulevat tätä virheellisesti hulluksi. "Äärimmäinen lootuspuu". 
 al-Qamar (Kuun suura), 55 jaetta. 
 al-Rahman (Armollisen suura), 78 jaetta. 
 al-Waqi’a (Onnettomuuden suura), 96 jaetta 
 al-Hadid (Raudan suura), 29 jaetta 
 al-Mujadila (Kiistelyn suura), 22 jaetta 
 al-Hašr (Kokoamisen suura), 24 jaetta 
 al-Mumtahana (Koettelemuksen suura), 13 jaetta 
 as-Saff (Vierekkäisten suura), 14 jaetta. Jeesus on lähetetty ilmoittamaan ilosanoma sananjulistajasta, joka tulee hänen jälkeensä, ja jonka nimi on Ahmad. 
 al-Jum’a (Perjantain suura), 11 jaetta. Solvauksia juutalaisia vastaan. He ovat "kuin aasi, joka kantaa kirjoja". Kehotus osallistua perjantairukoukseen.
 al-Munafiqun (Teeskentelijöiden suura), 11 jaetta. Polemiikkia "teeskentelijöitä" vastaan, lopuksi kehotus jakaa almuja.
 al-Taghabun (Kilpailun suura), 18 jaetta. Suuran alku ja loppu ylistävät Jumalaa, keskellä polemisoidaan uskottomia vastaan.
 al-Talaq (Avioeron suura), 12 jaetta. Avioeroa koskevia ohjeita, uhkauksia Helvetistä ja lupauksia uskoville.
 al-Tahrim (Kiellon suura), 12 jaetta. Nimeltä mainitsemattoman profeetan erimielisyyksiä vaimojensa kanssa. Kehotuksia profeetalle ja uskoville. 
 al-Mulk (Valtiuden suura), 30 jaetta. Jumalan tunnusmerkit luonnossa. Polemiikkia uskottomia vastaan. Tuomiopäivänä odottaa palkkio ja rangaistus.
 al-Qalam (Kynän suura), 52 jaetta. Nimettömän profeetan rohkaisua. Vertaus puutarhan omistajista, jotka aikovat koota sadon. Syntisiä rangaistaan. Paha silmä.
 al-Haqqa (Tapahtuvan suura), 52 jaetta. Varoittaa tuomiopäivästä ja vakuuttaa, että tämä on "jalon lähettilään" puhetta, ei runoilijan tai ennustajan.
 al-Ma’arij (Portaiden suura), 44 jaetta. Uhkauksia uskottomille. Rukoilijoitten ominaisuuksia. 
 Nuh (Nooan suura), 28 jaetta. Kertoo Nooasta, jonka Jumala pelasti vedenpaisumuksesta.
 al-Jinn (Džinnien suura), 28 jaetta. Kertoo siitä, miten jinnit kääntyivät uskoon kuultuaan Koraanin lukemista. Kehotuksia ja uhkauksia Helvetistä. 
 al-Muzzammil (Kääriytyneen suura), 20 jaetta. Kehotuksia uskoville ja uhkauksia niille, jotka kieltävät lähettilään. Kehotus "kääriytyneelle" yörukouksiin.
 al-Muddatthir (Kietoutuneen suura), 56 jaetta. Viimeisestä tuomiosta tulee vaikea päivä uskottomille, jotka tullaan paistamaan Helvetissä.
 al-Qiyama (Ylösnousemuksen suura), 40 jaetta. Suura kertoo ihmisen ylpeydestä ja sitä seuraavasta ahdistuksesta tuomiopäivänä. 
 al-Insan (Ihmisen suura), 31 jaetta. Uskovia odottaa palkka Paratiisissa. Kehottaa yörukouksiin. Väärintekijöitä odottaa rangaistus. 
 al-Mursalat (Lähetettyjen suura), 50 jaetta. Uhkaa tuomiopäivällä ja muistuttaa tässä kahta edellistä (75 ja 76) ja kahta seuraavaa (78 ja 79) suuraa.
 al-Naba’ (Viestin suura), 40 jaetta. Uskottomia pilkataan. Jumalan tunnusmerkkejä. Helvetin ja Paratiisin kuvausta. Uskottomia on varoitettu. 
 al-Nazi’at (Jännittävien suura), 46 jaetta. Tuomiopäivä, Mooses, Jumalan ihmeet luonnossa, väärintekijät ohjataan Helvettiin, uskovat Paratiisiin.
 Abasa (Otsanrypistyksen suura), 42 jaetta. Varoittaa ynseästä suhtautumisesta sokeaan. Tuomiopäivä ja Jumalan ihmeet luonnossa. 
 al-Takwir (Käärimisen suura), 29 jaetta. Tuomiopäivän ilmiöitä. Niistä varoittaja ei ole hullu.
 al-Infitar (Halkeamisen suura), 19 jaetta. Tuomiopäivän tapahtumia. Hurskaita odottaa autuus, syntisiä tulenhehku.
 al-Mutaffifin (Väärentäjien suura), 36 jaetta. Mittojen väärentäjille käy huonosti tuomiopäivänä, hurskaat nauttivat autuudesta ja juovat viiniä. 
 al-Inšiqaq (Repeämisen suura), 25 jaetta. Tuomiopäivän kuvausta. Uskottomille on kerrottava "ilosanoma" tuskallisesta rangaistuksesta.
 al-Buruj (Tähtikuvioiden suura), 22 jaetta. Niitä, jotka kiduttivat uskovia, odottaa Helvetti, uskovia puutarhat. Farao ja Thamud. "Tämä on jalo Koraani".
 al-Tariq (Yöllisen kulkijan suura), 17 jaetta. Varoitus ihmisille: tuomiopäivänä ihminen on omillaan, ja Jumalalla on lopullinen suunnitelmansa.
 al-A’la (Ylimmän suura), 19 jaetta. Viittaa esikuvina Abrahamin ja Mooseksen kirjoihin. 
 al-Ghašiya (Peittävän suura), 26 jaetta. Tuomiopäivän kuvausta ja Jumalan tunnusmerkkejä luonnossa. Jumala vaatii uskottomat tilille.
 al-Fajr (Aamunkoiton suura), 30 jaetta. Suuran pohjalta syntyi tarina kaupungista, jonka ylpeä, jumalaton mies rakensi kilvoitellakseen Paratiisin kauneuden kanssa. Muuten suura käsittelee etenkin tuomiopäivää.
 al-Balad (Seudun suura), 20 jaetta. Ihmisen vaihtoehdot ovat Helvetti ja Paratiisi. Esimerkkejä oikeasta toiminnasta, kuten orpojen ja sukulaisten ruokkiminen nälänhädän aikana. Helvetin tuli uhkaa niitä, jotka hylkivät Jumalan merkkejä.
 al-Šams (Auringon suura), 15 jaetta. Suura kertoo thamudilaisten pahoista teoista ja Jumalan kamelista. 
 al-Lail (Yön suura), 21 jaetta. Varoittaa Helvetillä niitä, jotka ovat kitsaita ja keräävät omaisuutta. Hurskaita odottaa palkkio.
 al-Duha (Keskipäivän suura), 11 jaetta. Puhuu nimettömälle henkilölle ja kysyy Eikö hän löytänyt sinua köyhänä ja tehnyt sinusta rikkaan? Muslimit uskovat, että kyse on Muhammedista, mutta tuntomerkit sopivat myös Moosekseen. 
 al-Šarh (Huojennuksen suura), 8 jaetta. Suura kysyy Emmekö Me ole avartanut rintaasi? Ibn Ishaq kertoo, että kaksi valkoisiin pukeutunutta miestä avaa Muhammedin rinnan ja poistaa sydämestä mustan palasen, minkä jälkeen he pesevät Muhammedin sydämen kultamaljassa olevalla lumella.
 al-Tin (Viikunan suura), 8 jaetta. Vannotaan viikunapensaan ja oliivipuun kautta. Kumpikaan ei kasva Arabian niemimaalla.
 al-Alaq (Alkion suura), 19 jaetta. Muslimien mukaan suura oli ensimmäinen, joka Muhammedille ilmoitettiin. Christoph Luxenberg katsoo, että suura on ollut osa kristillistä syyrialaista liturgiaa, ja sitä on käytetty kutsuna Herran ehtoolliselle.
 al-Qadr (Voiman suura), 5 jaetta. Muslimien mukaan kertoo Koraanin laskeutumisesta. Christoph Luxenbergin mukaan jouluyöstä ja Kristuksen syntymästä.
 al-Bayyina (Selkeän todistuksen suura), 8 jaetta 
 al-Zalzala (Järistyksen suura), 8 jaetta 
 al-Adiyat (Laukkaavien suura), 11 jaetta 
 al-Qari’a (Jysähdyksen suura), 11 jaetta 
 al-Takathur (Kerskumisen suura), 8 jaetta 
 al-Asr (Iltapäivän suura), 3 jaetta 
 al-Humaza (Panettelijan suura), 9 jaetta 
 al-Fil (Norsun suura), 5 jaetta. "Norsun väki" voitetaan.
 al-Quraiš (Quraishin suura), 4 jaetta. Arveltu edellisen jatko-osaksi. Patricia Cronen mukaan suurasta ovat peräisin quraiš-heimo ja väite Mekasta kauppakeskuksena.
 al-Ma’un (Avustuksen suura), 7 jaetta 
 al-Kauthar (Runsauden suura), 3 jaetta 
 al-Kafirun (Uskottomien suura), 6 jaetta 
 an-Nasr (Avun suura), 3 jaetta 
 al-Masad (Niiniköyden suura), 5 jaetta. Abu Lahabia (kuningas Ahabia?) koskeva manaus.
 al-Ikhlas (Vilpittömän uskon suura), 4 jaetta 
 al-Falaq (Sarastuksen suura), 5 jaetta. Muodoltaan rukous (tuntemattoman pelkoa vastaan).
 al-Nas (Ihmisten suura), 6 jaetta. Muodoltaan rukous (pyydetään varjelusta Saatanaa vastaan).

 Lähteet 




 Viitteet 

*
Koraanin suurat